CELEX: 62011CA0168
Language: sk
Date: 2013-02-28 00:00:00
Title: Vec C-168/11: Rozsudok Súdneho dvora (druhá komora) z  28. februára 2013 (návrh na začatie prejudiciálneho konania, ktorý podal Bundesfinanzhof — Nemecko) — Manfred Beker, Christa Beker/Finanzamt Heilbronn (Voľný pohyb kapitálu — Daň z príjmov — Kapitálové výnosy — Zmluva o zamedzení dvojitého zdanenia — Dividendy vyplatené spoločnosťami usadenými v členských štátoch a tretích štátoch — Určenie hornej hranice započítania zrážkovej dane zaplatenej v zahraničí na vnútroštátnu daň z príjmu — Nezohľadnenie osobných výdavkov a výdavkov súvisiacich s osobným životom — Odôvodnenie)

20.4.2013   
            
            
               SK
            
            
               Úradný vestník Európskej únie
            
            
               C 114/9
            
         Rozsudok Súdneho dvora (druhá komora) z 28. februára 2013 (návrh na začatie prejudiciálneho konania, ktorý podal Bundesfinanzhof — Nemecko) — Manfred Beker, Christa Beker/Finanzamt Heilbronn
   (Vec C-168/11) (1)
   
   (Voľný pohyb kapitálu - Daň z príjmov - Kapitálové výnosy - Zmluva o zamedzení dvojitého zdanenia - Dividendy vyplatené spoločnosťami usadenými v členských štátoch a tretích štátoch - Určenie hornej hranice započítania zrážkovej dane zaplatenej v zahraničí na vnútroštátnu daň z príjmu - Nezohľadnenie osobných výdavkov a výdavkov súvisiacich s osobným životom - Odôvodnenie)
   2013/C 114/11
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobcovia: Manfred Beker, Christa Beker
   
      Žalovaný: Finanzamt Heilbronn
   
      Predmet veci
   
   Návrh na začatie prejudiciálneho konania — Bundesfinanzhof — Výklad článku 56 ES — Vnútroštátna právna úprava dane z príjmov fyzických osôb, ktorá umožňuje odpočítať dane zaplatené v zahraničí iba od tej časti vnútroštátnej dane z príjmov, ktorá sa vzťahuje na zahraničné príjmy — Metóda výpočtu tejto časti vnútroštátnej dane z príjmov, ktorá vedie k proporcionálnemu prideleniu odpočítateľných mimoriadnych nákladov a výdavkov aj na zahraničné príjmy, čím spôsobuje zodpovedajúce zníženie hornej hranice odpočtu daní zaplatených v zahraničí
   
      Výrok rozsudku
   
   Článok 63 ZFEÚ sa má vykladať v tom zmysle, že bráni právnej úprave členského štátu, na základe ktorej v režime, ktorého cieľom je zamedziť dvojitému zdaneniu v prípade, že osoby s neobmedzenou daňovou povinnosťou zaplatia zo zahraničných príjmov v štáte ich pôvodu daň porovnateľnú s daňou z príjmu vyberanou uvedeným členským štátom, sa započítanie uvedenej zahraničnej dane na sumu dane z príjmu v tomto členskom štáte uskutoční tak, že sa suma dlžnej dane na základe zdaniteľných príjmov v tom istom členskom štáte vrátane zahraničných príjmov vynásobí pomerom uvedených zahraničných príjmov k celkovým príjmom, pričom celkové príjmy nezohľadňujú osobitné výdavky a mimoriadne náklady, akými sú výdavky súvisiace s osobným životom alebo výdavky súvisiace s osobnou či rodinnou situáciou.
   
      (1)  Ú. v. EÚ C 211, 16.7.2011.